=== Vejen til den britiske trone ===
I [[1702]] besteg Georgs slægtning, [[Anne af Storbritannien|Anne]], den engelske trone som [[regerende dronning]]. Dronning Anne havde ingen overlevende børn i sit ægteskab med prins [[Jørgen af Danmark]]. Derfor udpegede [[Det engelske parlament]] ved [[Act of Settlement]] i [[1701]] dronning Annes nærmeste [[protestantisme|protestantiske]] slægtninge [[Sophie af Pfalz]] (Georgs farmor) og hendes efterkommere til arvinger til den engelske trone, men (i første omgang) ikke til Skotland. Sophie og hendes efterkommere blev engelske statsborgere i [[1705]]. Den [[9. november]] [[1706]] blev Georg optaget i den engelske adelsstand af dronning Anne; Han blev [[hertug af Cambridge|hertug og markis af Cambridge]], jarl af [[Milford Haven]], viscount (borggreve) Northallerton og baron af [[Tewkesbury]]. Ved [[Acts of Union (1707)|Acts of Union]] i [[1707]] blev [[kongerige]]rne [[Kongeriget England|England]] og [[Kongeriget Skotland|Skotland]] forenet til ét kongerige, [[Kongeriget Storbritannien]], og accepterede begge tronfølgen som fastlagt i det engelske ''Act of Settlement''.
Religion Historie